b'\n_START_ARTICLE_\nTapanulio orangutanas\n_START_SECTION_\nR\xc5\xab\xc5\xa1ies atradimas\n_START_PARAGRAPH_\nPirmosios \xc5\xbeinios apie Tapanulio orangutanus buvo paskelbtos 1939\xc2\xa0m. Po to tik 1997\xc2\xa0m. \xc5\xa1i populiacija buvo v\xc4\x97l pasteb\xc4\x97ta, bet nelaikyta kaip atskira r\xc5\xab\xc5\xa1imi. Buvo manoma kad tai Sumatros orangutan\xc5\xb3 toliau \xc4\xaf pietus gyvenanti populiacija. Tik po morfologini\xc5\xb3 tyrin\xc4\x97jim\xc5\xb3 tapo akivaizdu, kad tai visi\xc5\xa1kai atskira orangutan\xc5\xb3 genties r\xc5\xab\xc5\xa1is.\n_START_SECTION_\nGenetika\n_START_PARAGRAPH_\nRemiantis genomo palyginimu, Tapanulio orangutanai nuo Sumatrini\xc5\xb3 orangutan\xc5\xb3 atsiskyr\xc4\x97 ma\xc5\xbedaug prie\xc5\xa1 3,4 milijono met\xc5\xb3, o nuo Borneo orangutan\xc5\xb3 prie\xc5\xa1 670,000 met\xc5\xb3.\n_START_SECTION_\nPaplitimas\n_START_PARAGRAPH_\nSavaime paplit\xc4\x99 Sumatros \xc5\xa1.v. nedidel\xc4\x97s dalies Batang Toru auk\xc5\xa1tikaln\xc4\x97se, i\xc5\xa1kilusiose iki 300\xe2\x80\x931300\xc2\xa0m auk\xc5\xa1\xc4\x8dio. \xc4\x8cia j\xc5\xb3 populiacija gyvena ma\xc5\xbedaug 1500\xc2\xa0km\xc2\xb2 plote esan\xc4\x8diuose nedideliuose vienas prie kito trijuose mi\xc5\xa1kuose.\n_START_SECTION_\nBiotopas\n_START_PARAGRAPH_\nGyvena tropik\xc5\xb3 d\xc4\x97gnuose pla\xc4\x8dialapi\xc5\xb3 mi\xc5\xa1kuose.\n_START_SECTION_\nPopuliacija\n_START_PARAGRAPH_\nTapanulio orangutan\xc5\xb3 populiacija yra ma\xc5\xbeiausia tarp vis\xc5\xb3 did\xc5\xbei\xc5\xb3j\xc5\xb3 \xc5\xbemogbe\xc5\xbed\xc5\xbeioni\xc5\xb3 (Hominidae) r\xc5\xab\xc5\xa1i\xc5\xb3. Pagal 2016\xc2\xa0m. duomenis, \xc5\xa1ios r\xc5\xab\xc5\xa1ies populiacij\xc4\x85 sudaro apie 800 individ\xc5\xb3. Tapanulio ir Sumatros orangutan\xc5\xb3 populiacijas skiria tik 100 klometr\xc5\xb3 atstumas.\n_START_SECTION_\nApib\xc5\xabdinimas\n_START_PARAGRAPH_\nPagal k\xc5\xabno sud\xc4\x97jim\xc4\x85 ir kailio spalv\xc4\x85, Tapanulio orangutanai labiau pana\xc5\xa1esni \xc4\xaf Sumatros orangutanus, nei \xc4\xaf Borneo orangutanus. Ta\xc4\x8diau Tapanulio orangutanai turi garbanotesnius kailio plaukus, ma\xc5\xbeesnes galvas ir plok\xc5\xa1tesnius veidus. Dominuojantys Tapanulio orangutan\xc5\xb3 patinai turi gerai pastebimus \xc5\xabsus ir plok\xc5\xa1\xc4\x8dias skruost\xc5\xb3 \xc5\xbeandikaulis apaug\xc4\x99s plonais, mink\xc5\xa1tais p\xc5\xabkeliais. Tapanulio orangutan\xc5\xb3 patinai ir patel\xc4\x97s yra barzdoti, bet tarp Borneo orangutan\xc5\xb3 barzdoti tik patinai.\n_START_SECTION_\nGyvenimo b\xc5\xabdas\n_START_PARAGRAPH_\nS\xc4\x97sl\xc5\xabs.\n_START_SECTION_\nMityba\n_START_PARAGRAPH_\nJ\xc5\xb3 mityba unikali, kadangi maitinasi vik\xc5\xa1rais ir kankor\xc4\x97\xc5\xbeiais.'